कमाना में सूमो पलटी, कई जख्मी
भैंस के अचानक आगे आने से हुआ हादसा
भास्करन्यूज | रतिया
गांवकमाना के पास सोमवार सुबह रतिया से मेहमड़ा जा रही यात्रियों से भरी सूमो गाड़ी भैंस के अचानक आगे जा आने से पलट गई। सूमो में करीब 12 यात्री सवार थे। घायलों को मामूली चोटें आर्ई हैं। सभी लोग रतिया से मेहमड़ा जा रहे थे। गाड़ी को चालक मुख्तयार सिंह चला रहा था।
रतिया से गांव कमाना, बाड़ा मेहमड़ा के यात्री सूमो गाड़ी पर जा रहे थे। गांव कमाना से थोड़ा आगे अचानक गाड़ी के आगे एक भैंस गई, जिससे चालक संतुलन खो बैठा, जिससे गाड़ी साथ लगते गेहूं के खेत में जा पलटी। इससे गाड़ी क्षतिग्रस्त हो गई।
गाड़ी में करीब 12 लोग सवार थे। आसपास के लोगों ने तुरंत घायलों को गाड़ी से बाहर निकाला। चोटें मामूली होने के कारण उन्हें अस्पताल में भर्ती करवाने की जरूरत नहीं पड़ी। बाद में ट्रैक्टर के माध्यम से गाड़ी को सीधी कर लाया गया। इस रूट पर यात्री जीपों सूमो के जरिए ही गांवों तक पहुंचते हैं।
रोड किनारे खड़ी दुर्घटनाग्रस्त सूमो।
hin_Deva hin_Deva bho_Deva hin_Deva hin_Deva hin_Deva bho_Deva